钦定古今图书集成/明伦汇编/官常典/第422卷 > 《卫尉箴》前人
## 钦定古今图书集成/明伦汇编/官常典/第422卷 > 《卫尉箴》前人

茫茫上天，崇高其居。设置山险，画为防御。重垠累垓，
以难不律。阙为城卫，以待暴卒。国有以固，民以有内。
各保其守，永攸不败。维昔庶僚，官得其人。荷戈而歌，
中外以坚。齐桓怵惕，宿卫不门非其人，户废其职。
曹子标剑，遂成其诈。轲挟匕首，而卫人不寤。二世妄
宿，败于望夷。阎乐矫诏，戟者不谁。尉臣司卫，敢告执
维。